open-index/open-wikipedia-markdown huggingface dataset:
იურაი იანოშიკი

[thumb|პოლონური ილუსტრაცია: იანოშჩიკი [ნაჯახით]]
**იურაი იანოშიკი** (სლოვაკ. Juraj Jánošík; დ. 25 იანვარი, 1688, ტერხოვა — გ. 17 მარტი, 1713, ლიპტოვსკი-მიკულაში) — ლეგენდარული სლოვაკი ყაჩაღი (სლოვაკ. zbojník).

## ბიოგრაფია
ის დაიბადა ერთი ჩვეულებრივი მდიდარი მეურნის ოჯახში. 1706 წელს შევიდა ფერენც რაკოცის კურუცის არმიაში, რომელიც იბრძოდა ავსრიელთა ბატონობის წინააღმდეგ. ტრენჩინთან (თანამედროვე სამრეწველო ქალაქი სლოვაკეთში) მისი განადგურების შემდეგ იურაი შევიდა ავსტრიის ჯარში გრად ბიტჩიანსკის გარნიზონში. იქ გაიცნო ყაჩაღი ტომაშ უგორჩიკი და მასთან ერთად იპარავდა და ყიდდა ცხენებს პოლონეთში. მოგვიანებით სათავეში ჩაუდგა ყაჩაღთა ბანდას. პირველას შეიპყრეს 1712 წელს, მაგრამ დარაჯი მოისყიდა და გაიქცა. 1713 ხელახლა შეიპყრეს კლენოვცეში. 1713 წლის 16 მარტს ის დადანაშაულებულ იქნა მრავალრიცხოვან ყაჩაღობასა და მღვდელ იურაი ვენტიკის მკვლელობაში, რომელიც მას არ უღიარებია წამების შედეგადაც კი. 1713 წლის 17 მარტს ის ჩამოახრჩეს.

## სახალხო გმირის როლი
სლოვაკური ლეგენდების თანახმად, იურაი იანოშიკი თავისი ბანდით ცხოვრობდა ჟულინასა და ლიპტოვსკი-მიკულაშის მიდამოებში არსებულ ტყეებში და თავს ესხმოდა მგზავრებს. პოლონური გადმოცემებით, ასევე, პოლონეთშიც მძარცველობდა. სლოვაკური გადმოცემით, იანოშიკი ატარებდა რობინ ჰუდის არწივს: «მდიდარს ართმევს, ღარიბს აძლევს». ის ცნობილი იყო ჩეხეთშიც. ჩეხმა კლასიკოსმა ალოის ირასეკმა შექმნა ნაწარმოები «ძველი ჩეხური ზღაპრები», რომელშიც შედის იანოშიკის ამბებიც. ეს თხზულებები არაერთხელ გამოიცა რუსულ ენაზე. პოლონელები მას იღებენ, როგორც თავის საკუთარ გმირს. ბელორუსმა პოეტმა მაქსიმ ტანკიმ ლექსი მიუძღვნა იანოშიკს.

მას ეძღვნება, ასევე, მრავალი მხატვრული ნაწარმოები:
* პირველი სრულმეტრაჟიანი სლოვაკური ფილმი «იანოშიკი» (1921).
* ჩეხოსლოვაკიური ფილმები 1935 და 1963 წწ.
* პოლონური ფილმი 1974.
* პოლონური სერიალი 1973—1974.
* ჩეხოსლოვაკიური მულტიპლიკაციური სერიალი «ყაჩაღი იურკო» (1976).
* ბალადა ბავშვებისათვის. ავტ: მარგარიტა ფიგული (1980).
* კინოფილმი «იანოშიკი: ნამდვილი ისტორია» (2009) ჩეხეთის, პოლონეთის და სლოვაკეთის თანამედროვე წარმოება.

## სქოლიო
## რესურსები ინტერნეტში
* იანოშიკი
* იანოშიკი
* იანოშიკი 
* იანოშიკი
* ჟურნალი იანოშიკი 

კატეგორია:დაბადებული  25 იანვარი
კატეგორია:დაბადებული 1688
კატეგორია:გარდაცვლილი 17 მარტი
კატეგორია:გარდაცვლილი 1713
სერბული ხელოვნება

**სერბული ხელოვნება** — სახვითი ხელოვნება რომელსაც ქმნიან სერბები ან იქმნება სერბეთში. შუა საუკუნეების მემკვიდრეობა მოიცავს ბიზნატიურ ხელოვნებას, რომელიც დაცულია არქიტექტურაში და მართლმადიდებლურ მონასტრებში ხატების სახით. ახალი დროის ადრეულ პერიოდში სერბული სახვითი ხელოვნება განიცდიდა დასავლეთის გავლენას, განსაკუთრებით ჰაბსბურგების პერიოდში გვიან XVIII საუკუნეში. თანამედროვე სერბული ხელოვნების ისტორია XIX საუკუნიდან იწყება.

## შუა საუკუნეების სერბული ხელოვნება 
შუა საუკუნეების სერბული არქიტექტურის ყველაზე გამორჩეული ნიმუშია სტუდენიცის მონასტერი. ამ მონასტერში დაცულია ბიზანტიური სტილის ფრესკები. იუნესკომ ეს მონასტერი მსოფლიოს კულტურული მემკვიდრეობის სიას 1986 წელს დაამატა. შემდგომში ის სხვა ისეთი მონასტრების მოდელი გახდა როგორებიცაა: სოპოჩანი და ვისოკი-დეჩანი. 

Meister von Mileseva 001.jpg|*თეთრი ანგელოზი*, მილეშევას მონასტერი, 1235 წ.
14th-century_fresco_of_Jesus_Christ_bearing_the_cross,_Visoki_Dečani,_Kosovo.jpg|იესოს ჯვრის ტარება, ვისოკი-დეჩანის მონასტერი, XIV საუკუნე.
Meister von Gracanica (II) 001.jpg|მარიამის მიძინება, გრაჩანიცის მონასტერი, XIV საუკუნე.

## ადრეული მოდერნის პერიოდი 
მინი|ნიკოლა ნეშკოვიჩი, ავტოპორტრეტი
XV საუკუნეში ოსმალეთის მიერ სერბეთის დაპყრობამ ხელოვნების გავვითარებაზე უარყოფითად იმოქმედა. სერბ თავადაზნაურობას დაბალი პოზიციები ეკავა სახელმწიფო სტრუქტურებში, ხოლო ოსმალო ხელისუფლები ეკლესიას არ სყალობდნენ. იმ პერიოდის ყველაზე გამოჩენილი მხატვარია გიორგი მიტროფანოვიჩი. სერბულ ხელოვნებაში ბაროკოს გავლენა გამოჩნდა XVIII საუკუნის ბოლოდან, ნიკოლა ნეშკოვიჩის და თეოდორ კრაჩუნის ნამუშევრებში.

## XIX საუკუნის მხატვრობა 
XIX საუკუნეში განმანათლებლობის და რაციონალიზმის იდეებით შთაგონებული სერბული ხელოვნება სცილდება ბაროკოს და იღებს ვენის სახვითი ხელოვნების აკადემიის ეკლექტიკურ იდეებს. ამ პერიოდის მხატვრობაში პორტრეტი ხდება პოპულარული.

## თანამედროვე სახვითი ხელოვნება 
პირველი მსოფლიო ომის შემდეგ ბელგრადის ხატვის სკოლაში აღიზარდნენ ისეთი მხატვრები როგორიცაა: მილან კონჯოვიჩი და მარკო ჩელებონოვიჩი.

მეორე მსოფლიო ომის შემდგომ სერბეთის ხელოვნებაში დომინანტური მიმდინარეობა გახდა სოციალისტური რეალიზმი, რაც იუგოსლავიაში კომუნისტური მმართველობის დამყარებამ განაპირობებდა. 

XXI საუკუნის პირველი ნახევრის გამოჩენილი ახლაგაზრდა შემოქმედები არიან: იოვანკა სტანიჟევიჩი და სიმონიდა რაჟჯევიჩი.

## ლიტერატურა 
*
*
*
*
*
*
*

## რესურსები ინტერნეტში 
*Sv. Luka: Old Serbian icons 
*ART Ads 
*ART Gallery
*Sell Paintings

კატეგორია:ხელოვნება ქვეყნების მიხედვით
კატეგორია:სერბული კულტურა
კატეგორია:სერბული ხელოვნება
ჯუდით ბატლერი

thumb|ჯუდით ბათლერი (2007)
**ჯუდით ბათლერი **(; დ. 23 თებერვალი, 1956, კლივლენდი, ოჰაიო, აშშ) — ამერიკელი ფილოსოფოსი, პოსტსტრუქტურალიზმის წარმომადგენელი, რომელმაც შეიტანა დიდი წვლილი ფემინიზმის საკითხების შესწავლაში, ასევე კვირ-თეორიაში, პოლიტიკურ ფილოსოფიასა და ეთიკაში.

## ბიოგრაფია 
ჯუდითი დაიბადა რუსული და ვენგრული წარმოშობის ებრაულ ოჯახში. სწავლობდა ბენინგტონის კოლეჯში, შემდგომ კი შეისწავლიდა ფილოსოფიას იელის უნივერსიტეტში, სადაც 1978 წელს მიიღო ბაკალავრის ხარისხი და 1984 წელს დოქტორის ხარისხი. 1984–1993 წლებში ასწავლიდა უესლიანურ უნივერსიტეტში,ჯორჯ ვაშინგტონის უნივერსიტეტსა დაჯონს ჰოპკინზის უნივერსიტეტში. 1993 წლიდან იყო რიტორიკისა და შედარებითი ლიტერატურის პროფესორი კალიფორნიულ უნივერსიტეტში ბერკლიში.

კვლევის მთავარ საგანს წარმოადგნდა პოსტსტრუქტურალიზმი დასავლეთის ფემინისტური თეორიის ფარგლებში, ფილოსოფიური ფანტასტიკისა და სექსუალობის. მისი ბოლო ნაშრომი მიმართულია ებრაელთა ფილოსოფიის შესწავლაზე.

## ბიბლიოგრაფია 
* 2013: *Dispossession: The Performative in the Political*, coauthored with Athena Athanasiou : ISBN 978-0745653815
* 2012: *Parting Ways: Jewishness and the Critique of Zionism* : ISBN 0-231-14610-8
* 2011: *The Question of Gender : Joan W. Scott’s critical feminism* : ISBN 0-253-35636-9
* 2011: *The Power of Religion in the Public Sphere* : ISBN 0-231-15645-6
* 2009: *Frames of War: When Is Life Grievable?* : ISBN 1-84467-333-2
* 2007: *Who Sings the Nation-State?: Language, Politics, Belonging* (with Gayatri Chakravorty Spivak) : ISBN 1-905422-57-1
* 2005: *Giving An Account of Oneself* : ISBN 0-8232-2504-6
* 2004: *Undoing Gender* : ISBN 0-415-96923-9
* 2004: *Precarious Life: The Powers of Mourning and Violence* : ISBN 1-84467-544-0
* 2003: *Women and Social Transformation* (with Elisabeth Beck-Gernsheim and Pigvart) : ISBN 0-8204-6708-1
* 2000: *Contingency, Hegemony, Universality: Contemporary Dialogues on the Left* (with Ernesto Laclau and Slavoj Žižek) : ISBN 1-85984-278-X
* 2000: *Antigone’s Claim: Kinship Between Life and Death* : ISBN 0-231-11895-3
* 1997: *The Psychic Life of Power: Theories in Subjection* : ISBN 0-8047-2812-7
* 1997: *Excitable Speech: A Politics of the Performative* : ISBN 0-415-91587-2
* 1993: *Bodies That Matter: On the Discursive Limits of „Sex“* : ISBN 0-415-90365-3
* 1990: *Gender Trouble*: *Feminism and the Subversion of Identity* : ISBN 0-415-38955-0
* 1987: *Subjects of Desire: Hegelian Reflections in Twentieth-Century France* : ISBN 0-231-06451-9

კატეგორია:დაბადებული  23 თებერვალი
კატეგორია:დაბადებული 1956
კატეგორია:XX საუკუნის ფილოსოფოსები
კატეგორია:ამერიკელი ფილოსოფოსები
კატეგორია:ცოცხალი ადამიანები
იოსიფ პანჩიჩი

**იოსიფ პანჩიჩი** (, ; დ. 17 აპრილი, 1814 — გ. 25 თებერვალი, 1888) — სერბი ბოტანიკოსი, ექიმი, ბელგრადის უნივერსიტეტის ლექტორი და სერბეთის მეცნიერებათა და ხელოვნების აკადემიის პირველი პრეზიდენტი. 

იგი აქტიურად აკვირდებოდა სერბეთის ფლორას. მას მიაწერენ მრავალი სახეობის მცენარის კლასიფიცირებას, რომელიც უცნობი იყო მაშინდელი ბოტანიკური საზოგადოებისთვის, რომელთა შორისაა სერბული ნაძვი. იგი მიჩნეულია, როგორც *სერბული ბოტანიკის მამა*.

## ბიოგრაფია
### ადრეული წლები და განათლება
იოსიფ პანჩიჩი დაიბადა 1814 წლის 17 აპრილს, უგრინში, ავსტრიის იმპერია, (დღევანდელი ხორვატია). გოსპიჩის დაწყებითი სკოლის დამთავრების შემდეგ, მან განათლების მიღება რიეკას ლიცეუმში განაგრძო. 1830 წლისთვის, იგი ზაგრებში, *Regia Academica Scientiarum*-ში სწავლობდა. 1841 წელს, პანჩიჩიმ ბუდაპეშტის უნივერსიტეტი დაამთავრა, სადაც სამედიცინო ფაკულტეტზე სწავლობდა. სხვა კურსებთან დამატებით, იგი იმ დროისთვის საყოველთაოდ ცნობილ ბოტანიკის პროფესორ — იოსიფ სედლერის მიერ ჩატარებულ კურსებსაც ესწრებოდა. მოგვიანებით მან დაწერა: 

### საქმიანობა
]]

იოსიფ პანჩიჩი ვენაში ენათმეცნიერ ვუკ კარაჯიჩის გაეცნო, რომელმაც სერბეთის ხელისუფლებას სარეკომენდაციო წერილი გაუგზავნა, იმ მიზნით, რომ პანჩიჩი სერბეთის სამთავროში დამკვიდრებულიყო და შეესწავლა მისი ბუნება. 1853 წელს, იგი ბელგრადში გადავიდა, სადაც, უნივერსიტეტის ლექტორად დაინიშნა. 1853 წელს, მან ლიცეუმში მინერალოგია და გეოლოგია წარადგინა. 

პანჩიჩი ინტენსიურად აკვირდებოდა სერბეთის ფლორას. მან შეისწავლა და აღწერა მაშინდელი ბოტანიკური საზოგადოებისთვის უცნობი მრავალი მცენარე. მისი ყველაზე მნიშვნელოვანი აღმოჩენა სერბული ნაძვი იყო, რომელიც 1875 წელს, ტარას მთაზე აღმოაჩინა. 

1851-1886 წლებში, იგი 16-ჯერ სტუმრობდა კოპაონიკის ქედს.  1887 წლის 5 აპრილს, იოსიფ პანჩიჩი სერბეთის მეცნიერებათა და ხელოვნების აკადემიის პირველი პრეზიდენტი გახდა. მისი ინიციატივით გაიხსნა ჯევრემოვაცის ბოტანიკური ბაღი ბელგრადში. 

1951 წელს, აკადემიის, ბელგრადის უნივერსიტეტისა და მოლაშქრეთა კავშირის ინიციატივით, კოპაონიკის ქედზე იოსიფ პანჩიჩის მავზოლეუმი აღიმართა, წარწერით:

იოსიფ პანჩიჩი შესულია 100 ყველაზე გამოჩენილ სერბთა სიაში. გამოსახულია 1994 წლის 10 დინარიან ბანკნოტზე.

## მნიშვნელოვანი ნამუშევრები
**Die Flora der Serpentinberge in Mittel-Serbien* (1859)
**Pisces Serbiae* (1860)
**Zur Moosflora des nordöstlichen Banates* (1861)
**Arena mobilis in Serbia eiusque flora* (1863)
**Flora agri Belgradensis methodo analytica digesta* – "Flora u okolini Beogradskoj po analitičnom metodu" (1865)
**Šumsko drveće i šiblje u Srbiji* (1871)
**Flora Principatus Serbiae* – "Flora knez̆evine Srbije ili vaskularne biljke, koje y Srbije divlie rastu" (1874)
**Eine neue conifere in den östlichen Alpen* (1876)
**Flora u okolini Beogradskoj po analitičnoj sistemi* (1878)
**Elementa ad floram principatus, Bulgariae* (1883)
**Nova graca za flora knez︠h︡evine Bugarske* (1886)

## რესურსები ინტერნეტში
*
*
*Feljton: Josif Pančić, *Večernje Novosti*, 27 February 20082 March 2008 

## სქოლიო
კატეგორია:დაბადებული 17 აპრილი
კატეგორია:დაბადებული 1814
კატეგორია:გარდაცვლილი 25 თებერვალი
კატეგორია:გარდაცვლილი 1888
კატეგორია:სერბი ბოტანიკოსები
ბალატონის მთიანეთის ეროვნული პარკი

**ბალატონის მთიანეთის ეროვნული პარკი** () — ეროვნული პარკი უნგრეთში. 1997 წელს დაარსებული დაცული ეკოლოგიური სისტემა, რომელიც მოიცავს მიმდებარე ბალატონის მთიანეთის მიმდებარე ტერიტორიას (ბალატონის ტბის ჩრდილოეთით). დაარსდა უკვე დაცული ტერიტორიების კავშირით, რომელიც არსებობდა ცალკედ დიდი ხნის განმავლობაში. ბალატონის მთიანეთის ეროვნული პარკი ფართობი შეადგენს 56 997 ჰექტარს და ძირითადად შედგება ექვსი ლანდშაფტის დაცვის სფეროებიდან. ეროვნული პარკის სათაო ოფისი მდებარეობს ქალაქ ვესპრემში, რომელიც უდიდესი ქალაქია ბალატონის ტერიტორიაზე.

## ტიჰანის ნახევარკუნძული 
1952 წელს უნგრეთში შეიქმნა პირველი დაცული ლანდშაფტი ყველაზე მიმზიდველ, ყველაზე მრავალფეროვან და მეცნიერულად საუკეთესოდ გამოკვლეულ ფართობზე ქვეყანაში. იგი მოიცავს 1 562 ჰექტარს, რომლის 195 ჰექტარი არის უაღრესად დაცული. უნგრეთის ბალატონის ლიმნოლოგიის კვლევითი ინსტიტუტის თანამშრომლებმა, რომელიც დაარსდა 1927 წელს ტიჰანიში (ვესპრემის მედიე) — რომელიც სწავლობდა არა მხოლოდ ბელატონის ტბას, არამედ გააკეთა ვრცელი კვლევა ტიჰანის ნახევარკუნძულზე. შედეგად, ასობით პუბლიკაცია შეეხო მის გეოლოგიას, ფლორითა და ფაუნით. ყველა კვლევამ მხარი დაუჭირა, რომ მიენიჭა დაცვა ამ ტერიტორიას.

## გალერეა 

ფაილი:Kis-Balaton1.JPG|ბალატონის ტბა
ფაილი:Badacsony Szigligetről.jpg|Badacsony
ფაილი:B szt laszlo cuha volgy.jpg|Cuha valley in the Bakony Mountains
ფაილი:Zirc1 307.jpg|Arboretum of Zirc
ფაილი:Festetics kastely.jpg|Castle Festetics in Keszthely
ფაილი:Hévíz fürdő.jpg|Lake Hévíz

## რესურსები ინტერნეტში
* ბალატონის მთიანეთის ეროვნული პარკი
* ბალატონის მთიანეთის ეროვნული პარკი - უნგრულად აღწერა 

## სქოლიო
კატეგორია:უნგრეთის ეროვნული პარკები
კატეგორია:1997 წელს დაარსებული დაცული ტერიტორიები
ელ კაზოვსკი

**ელ კაზოვსკი** ( დ. 13 ივლისი, 1948, ლენინგრადი, რუსეთის სფსრ, საბჭოთა კავშირი — გ. 21 ივლისი, 2008, ბუდაპეშტი, უნგრეთი) — რუსეთში დაბადებული უნგრელი მხატვარი, გრაფიკოსი, სცენოგრაფი და კოსტუმების დიზაინერი. ელი თავისი დროის წამყვან მხატვრად ითვლება. მოგებული აქვს სმოჰაის პრიზი (1982), მუნკაჩის პრიზი (1989) და კოსუთის პრიზი (2002).

## პირადი ცხოვრება 
ელ კაზოვსკი 1948 წლის 13 ივლისს ლენინგრადში, საბჭოთა კავშირში დაიბადა. ელის დედა ირინა პუტილოვა ხელოვნებათმცოდნე იყო, მამა იეფიმ კაზოვსკი კი ფიზიკოსი. მისი მშობლები 1951 წელს განქორწინდნენ, რის შემდეგაც 1955 წელს ელის დედამ უნგრელ არქიტექტორზე კუი შკოდაზე იქორწინა, 1964 წლის ზაფხულში კი საცხოვრებლად უნგრეთში გადავიდნენ.

1964–1968 წლებში სწავლობდა რადნოტის საშუალო სკოლაში. 1977 წელს დაამთავრა უნგრეთის სახვითი ხელოვნების აკადემია. მისი მასწავლებლები იყვნენ ჯორჯ კადარი და კოკას იგნატუსი.

## საჯარო კოლექციები 
* უნგრეტის ეროვნული გალერეა (), ბუდაპეშტი, უნგრეთი
* ლუდვიგის მუზეუმი - თანამედროვე ხელოვნები მუზეუმი, ბუდაპეშტი, უნგრეთი
* თანამედროვე ხელოვნები მუზეუმი, დუნაუივაროში, უნგრეთი
* ლოძის სამხატვრო მუზეუმი, ლოძი, პოლონეთი

## ჯილდოები 
* სმოჰაის პრიზი (1982)
* მუნკაჩის პრიზი (1989)
* კოსუთის პრიზი (2002)

## რესურსები ინტერნეტში 
* ელ კაზოვსკი 
* ელ კაზოვსკის ცხოვრება და ნამუშევრები
* ელ კაზოვსკის ნამუშევრების გამოფენა ბუდაპეშტში

## სქოლიო 
კატეგორია:დაბადებული  13 ივლისი
კატეგორია:დაბადებული 1948
კატეგორია:გარდაცვლილი  21 ივლისი
კატეგორია:გარდაცვლილი 2008
კატეგორია:უნგრელი მხატვრები
კატეგორია:მხატვრები ანბანის მიხედვით
სლოვაკეთის აჯანყება (1848-1849)

**სლოვაკეთის აჯანყება (1848-1849)** — სლოვაკეთის აჯანყება (სლოვაკ. Slovenské povstanie) — 1848—1849 წწ. ბურჟუაზიულ-დემოკრატიული რევოლუცია სლოვაკეთში, ერთ-ერთი ევროპული რევოლუცია. აჯანყება გრძელდებოდა 1848 წ. სექტემბრიდან 1849 ნოემბრამდე.

## აჯანყების მიზეზები
მიზეზები განპირობებული იყო უნგრეთის ხელისუფლების ზეწოლის შედეგად. ეს გამოსვლა იყო სლოვაკური ნაციონალური მოძრაობა, რომელიც ჩახშობილ იქნა უნგრეთის ხელისუფლების მიერ. 

აჯანყებას მხარს უჭერდა ხორვატი მთავარი იოსიპ ელაჩიჩი

## ბიბლიოგრაფია 
* 
* 
* 
* 

## იხილეთ აგრეთვე
*1848 წლის რევოლუციები
*გერმანიის რევოლუცია (1848-1849)

## რესურსები ინტერნეტში
*რევოლუციების ხანა

კატეგორია:სლოვაკეთის ისტორია
კატეგორია: სლოვაკეთის სამხედრო ისტორია
ნ’გოლო კანტე

**ნ’გოლო კანტე** ( დ. 29 მარტი, 1991, პარიზი) — ფრანგი ფეხბურთელი, საფრანგეთის ეროვნული ნაკრებისა და საფეხბურთო კლუბ „ალ-იტიჰადის“ წევრი. საფრანგეთის ნაკრებმა მისი დახმარებით 2018 წლის მსოფლიო ჩემპიონატის მოგება მოახერხა.

## მიღწევები
### საკლუბო
 **ლესტერ სიტი**:(1)
***პრემიერ ლიგა**: 2015–16

 **ჩელსი**:(6)
***პრემიერ ლიგა** (1): 2016–17
***უეფა-ს ჩემპიონთა ლიგა** (1): 2020–21
***უეფა-ს ევროპა ლიგა** (1): 2018–19
* **ფიფა-ს მსოფლიო საკლუბო ჩემპიონატი** (1): 2022
***უეფა-ს სუპერთასი** (1): 2021  *ფინალისტი*: 2019
***ინგლისის ასოციაციის თასი** (1): 2018  *ფინალისტი*: 2017
***ინგლისის ლიგის თასის** *ფინალისტი*: 2018–19, 2021–22

### სანაკრებო
 **საფრანგეთი**:(1)
* **მსოფლიო საფეხბურთო ჩემპიონატი**: 2018
* **ევროპის საფეხბურთო ჩემპიონატი**: *ფინალისტი*: 2016

## რესურსები ინტერნეტში 
*France profile  at FFF

კატეგორია:ფრანგი ფეხბურთელები
კატეგორია:დაბადებული 1991
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ლესტერ სიტის ფეხბურთელები
კატეგორია:ჩელსის ფეხბურთელები
კატეგორია:დაბადებული 29 მარტი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ანტონინ პანენკა

**ანტონინ პანენკა** ( დ. 2 დეკემბერი, 1948) — ჩეხი ფეხბურთელი. მან გაიტანა გადამწყვეტი პენალტი ევრო 1976-ის ფინალში, რომლითაც მოუტანა ევროპის ჩემპიონის ტიტული საკუთარ ნაკრებს და გახდა ტურნირის სიმბოლური გუნდის წევრი. მან პენალტი გაიტანა ცენტრში, მსუბუქი დარტყმით, ბურთის ჰაერში აგდებით. პენალტის გატანის ამ ტექნიკას კი პანენკას სახელი დაერქვა. 1980 წელს გახდა ჩეხოსლოვაკიის საუკეთესო ფეხბურთელი, ხოლო 1985 წელს — უეფა-ს თასების მფლობელთა თასის ბომბარდირი.

## სანაკრებო სტატისტიკა
## მიღწევები
### საკლუბო
;  რაპიდი ვენა
* ავსტრიის ჩემპიონი: 1981–82, 1982–83
* ავსტრიის თასის მფლობელი: 1983, 1984, 1985
### სანაკრებო
;  ჩეხოსლოვაკია
* ევროპის ჩემპიონი: 1976

### ინდივიდუალური
* ჩეხოსლოვაკიის წლის ფეხბურთელი: 1980
* ევროპის ჩემპიონატის სიმბოლური ნაკრების წევრი: 1976
* ევროპის თასების მფლობელთა თასის საუკეთესო ბომბარდირი: 1984–85
* Golden Foot: 2014 (ნომინაციაში „ფეხბურთის ლეგენდები“)

## რესურსები ინტერნეტში 
* Antonín Panenka and his famous goal 
*  
* ანტონინ პანენკა — Talk show Czech TV 8 November 2007

## სქოლიო 
კატეგორია:დაბადებული 1948
კატეგორია:დაბადებული 2 დეკემბერი
კატეგორია:ჩეხი ფეხბურთელები
კატეგორია:ჩეხოსლოვაკიელი ფეხბურთელები
კატეგორია:პრაღის ბოჰემიანსის ფეხბურთელები
კატეგორია:ვენის რაპიდის ფეხბურთელები
კატეგორია:ავსტრიის საფეხბურთო ჩემპიონატის ფეხბურთელები
კატეგორია:1976 წლის ევროპის საფეხბურთო ჩემპიონატის ფეხბურთელები
კატეგორია:1980 წლის ევროპის საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
კონკოლის ობსერვატორია

** კონკოლის ობსერვატორია** () — ასტრონომიული ობსერვატორია ბუდაპეშტში, რომელსაც უნგრეთის მეცნიერებათა აკადემია მართავს. დაარსდა 1871 წელს, უნგრელი ასტრონომის — მიკლოს კონკოლი-ტეგის (1842–1916) მიერ, როგორც კერძო ობსერვატორია. იგი აქვეყნებს საერთაშორისო ასტრონომიული კავშირის მიერ დადგენილ საინფორმაციო ბიულეტენს ცვალებადი ვარსკვლავების შესახებ, რომელიც მოიცავს ნაშრომებს ცვალებად ვარსკვლავთა კველავასა და აღმოჩენებზე.

## რესურსები ინტერნეტში
* Konkoly Observatory
* History of Konkoly 
* Information Bulletin on Variable Stars

კატეგორია:უნგრეთის ასტრონომიული ობსერვატორიები
კატეგორია:ასტრონომიული ობსერვატორიები
სერბეთის დემოგრაფია

სტატია მოიცავს სერბეთის მოსახლეობის დემოგრაფიულ მახასიათებლებს, მათ შორის სიცოცხლსისა და სიკვდილის სტატისტიკებს, რელიგიურ და ეთნიკურ ჯგუფებს, განათლების დონეს, მოსახლეობის ჯანმრთელობასა და სხვა ასპექტებს.

## პროექტები 
## სიცოცხლის სტატისტიკა 
### 1880–1887 
* *წყარო: *

### 1900–1912 
* *წყარო: *

### 1950–2014 
სერბეთის მონაცემები (არ მოიცავს კოსოვოს).

* *წყარო: *

* წინასწარი მონაცემები

## ეთნიკური ჯგუფები 
## რელიგია 
სერბეთი რელიგურად მრავალფეროვანი ქვეყანაა, მოსახლეობის უმრავლესობა მართლმადიდებელია, უმცირესობას წარმოადგენენ მუსულმანები, კათოლიკეები, პროტესტანტი და სხვა რელიგიის მიმდევრები.

სერბეთში დაახლოებით 6 079 396 მართლმადიდებელი ცხოვრობს, რაც ქვეყნის მოსახლეობის 84.5% პროცენტს შეადგენს. სერბეთის მართლმადიდებელი ეკლესია ქვეყნის უდიდესი და ტრადიციული ეკლესიაა, რომლის მიმდევართა უმრავლესობაც ეროვნებით სერბია. ქვეყანაში სხვა მართლმადიდებელი მოსახლეობაც ცხოვრობს, მათ შორის მონტენეგროელები, რუმინელები, ვლახები, მაკედონელები და ბულგარელები.

სერბეთში 356 957 (მთელი მოსახლეობის 5%) კათოლიკეა, რომელთა უმეტესობა ვოევოდინაში (განსაკუთრებით ჩრდილოეთ ნაწილში) ცხოვრობს, აღსანიშნავია, რომ  ვოევოდინაში ბევრი ეთნიკურად განსხავებული ადამიანი ცხოვრობს (უნგრელები, ხორვატები, ბუნევცები, მცირე რაოდენობით სლოვაკები და ჩეხები).

## სქოლიო 
კატეგორია:სერბეთის დემოგრაფია
ფრუშკა-გორა

300px|მინიატიურა|ფრუშკა-გორა
**ფრუშკა-გორა**, იზოლირებული ჭიუხი სერბეთის ავტონომიური ოლქის ვოევოდინისა და ხორვატიის ტერიტორიაზე. უმაღლესი წერტილებია: ცრვენი-ჩოტი — 539 მ, სტრაჟილოვო — 321 მ, ირიშკი-ვენაცი — 451 მ, ველიკი-გრადაცი — 471 მ.

პლიოცენის პერიოდში ჭიუხი იყო პანონიის ზღვის კუნძული. 

1960 წელს აქ დაარსდა ამავე სახელწოდების ეროვნული პარკი, რომელიც 22 ჰა-ზეა გადაჭიმული და დაცულია უნიკალური ბუნებრივი და კულტურული ლანდშაფტი.

ფრუშკა-გორა სერბი ხალხის ისტორიული სასულიერო ცენტრია, აქ ადრე მდებარეობდა 30, 1941 წლისათვის კი - 17 მონასტერი. 

ფრუშკა-გორის ფართოფოთლოვან ტყეში გვხვდება ირემი და შველი. ფრინველებიდან ბინადრობს თეთრი და შავი ყარყატი, ბეგობის არწივი, ბარი, ძერა და სხვა. 

## გალერეა 

File:Jezero01.jpg
File:Suboticki bulevar01.jpg
File:Fruška_Gora_mountain,_Serbia.jpg

## რესურსები ინტერნეტში
*National Park Fruška Gora 
*Tourist Guide trough Fruška Gora  
*The monasteries of Fruška Gora 

## სქოლიო
კატეგორია:სერბეთის მთები
კატეგორია:ხორვატიის მთები
ბრაზაპოლისი

**ბრაზაპოლისი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 850 მეტრზე. მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იტაჟუბის შემადგენლობაში.

2010 წლის მონაცემებით, მოსახლეობა 14 661 ადამიანს შეადგენდა, მოსახლეობის სიმჭიდროვე 39,87 კმ²-ზე. ფართობი 367 688 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
სლოვაკები უნგრეთში

250px|thumb|upright|სლოვაკი ოჯახი უნგრეთში (1907 წელი)
**სლოვაკები უნგრეთში** () — მესამე უდიდესი ეთნიკური უმცირესობა უნგრეთში, რომაელთა და გერმანელების შემდეგ. 2001 წლის აღწერის მიხედვით, მათი საერთო რაოდენობა 17.692 ადამიანს აღწევდა, ისინი თავს უნგრელ სლოვაკებს უწოდებენ. საერთო რაოდენობა იმ ხალხის, რომელსაც შეუძლია საუბარი სლოვაკურად 56.107 ადამიანს აღწევს. უმცირესობათა ორგანიზაციების შეფასების თანახმად, დაახლოებით 100,000-110,000 სლოვაკური წარმოშობის ადამიანი ცხოვრობს უნგრეთში. აქედან გამომდინარე, სავარაუდოა, რომ უნგრეთის მოსახლეობის საერთო ჯამის 0.18%-დან 1.1%-მდე შეადგენენ სლოვაკები.

## ისტორია 
სლოვაკი ეროვნების ხალხის დღევანდელი უნგრეთის ტერიტორიაზე ჩასახლება თარიღდება შუა საუკუნეებით. მე-9, მე-10 საუკუნეში, სლოვაკებით დასახლებული ტერიტორიები გახდა ნაწილი დიდი მორავიის. ამის შემდეგ მე-9 საუკუნეში ეს ტერიტორია იყო შეყვანილი უნგრეთის სამთავროს შემადგენლობაში, საიდანაც უნგრეთის სამეფო გაჩნდა მე-10 საუკუნეში. მე-16 საუკუნეში, მოჰაჩის ბრძოლის შემდეგ, უუნგრეთის სამეფო გაიყო სამ ნაწილად და სლოვაკებით დასახლებული რეგიონის ძირითადი ნაწილი გახდა ჰაბსბურგის სამეფოს კონტროლირებად ტერიტორიად. მას შემდეგ, რაც ოსმალეთმა საბოლოოდ დამარცხდა მე-17 საუკუნის ბოლოს, ყველა ტერიტორია სლოვაკებით დასახლებული, შეტანილ იქნა ჰაბსბურგის სამეფოს შემადგენლობაში. ავსტრია-უნგრეთის მონაცემებით 1900 წელს აქ იყო 192.200 სლოვაკი დღევანდელი უნგრეთის ტერიტორიაზე (საერთო მოსახლეობის 2.8%). უნგრეთის აღწერის მონაცემებით 141.882 ადამიანი საუბრობდა სლოვაკურად 1920 წელს. ჩეხოსლოვაკურ-უნგრული მოსახლეობის გაცვლის შემდეგ, რომელიც ჩატარდა 1920 წელს და იგივე განმეორდა მეორე მსოფლიო ომის შემდეგ, როცა 73,000 სლოვაკი გადასახლებულ იქნა უნგრეთიდან სლოვაკეთში.

## სქოლიო
კატეგორია:სლოვაკები
ბრიუსელის ტერაქტი (2016)

**ბრიუსელის ტერაქტი** მოხდა 2016 წლის 22 მარტს, ბელგიის დედაქალაქ ბრიუსელში; აქედან 2 აფეთქება მოხდა ქალაქის აეროპორტში, ხოლო 1 — მეტროსადგურში. თავდასხმის შედეგად დაიღუპა 34 ადამიანი 3 თვითმკვლელი ტერორისტის ჩათვლით და დაშავდა დაახლოებით 300. კიდევ ერთი ბომბი ჩხრეკის დროს აეროპორტში იპოვნეს. თავდასხმებზე პასუხისმგებლობა ტერორისტულმა ორგანიზაცია ისლამურმა სახელმწიფომ აიღო.

2016 წლის 22 მარტის თავდასხმა ყველაზე სისხლიანი ტერორისტული აქტი იყო ბელგიის ისტორიაში. ქვეყნის მთავრობამ 3-დღიანი ეროვნული გლოვა გამოაცხადა.

## ისტორია 
ბელგია აქტიური მონაწილეა მიმდინარე სამხედრო ოპერაციის ისლამური სახელმწიფოს წინააღმდეგ ერაყში. ბელგიას ასევე აქვს ყველაზე მეტი ერთ სულ მოსახლეზე უცხოელი მებრძოლი სირიაში, დაახლოებით 500 მებრძოლი გაემგზავრა სირიასა და ერაყში, 2016 წლის მონაცემებით. მებრძოლები ძირითადად ემიგრანტების შთამომავლები არიან. ბელგია მათ უწოდებს „კერა ჯიჰადის იდეოლოგიის“

ტერაქტამდე, რამდენიმე ისლამისტური ტერაქტების ჩამდენები წარმოიშვნენ ბელგიაში, ამიტომ ჩატარდა რიგი ანტიტერორისტული ოპერაციები. 2014 წლის მაისში, ტერორისტი, რომელიც დაკავშირებული იყო სირიის სამოქალაქო ომთან, დაესხა თავს ბელგიის ებრაულ მუზეუმს, ამ ტერაქტის დროს დაიღუპა ოთხი ადამიანი.

## ინციდენტი 
### ბრიუსელის აეროპორტი 
იყო ორი აფეთქება ბრიუსელის აეროპორტში ცოტა ხნის შემდეგ 08:00 ადგილობრივი დროით. „American Airlines“-მა შემდგომში დაადასტურა, რომ ყველა თანამშრომელი აღრიცხულია და არავის დაზიანება არ აქვს.

ხელისუფლებამ დროებით შეაჩერა ყველა საჰაერო მიმოსვლა აეროპორტში და მიმდინარეობს შიგნით ევაკუაციის სამუშაო. თავდაპირველი ინფორმაციით დაიღუპა 17 და სულ მცირე 35 ადამიანი დაშავდა.

## სქოლიო
კატეგორია:2016 წლის ტერორისტული აქტები
პატრის ტალონი

**პატრის ტალონი** (; დ. 1 მაისი, 1958, დაგომეა) — ბენინის პოლიტიკური და სახელმწიფო მოღვაწე. ბენინის პრეზიდენტი 2016 წლის 6 აპრილიდან. 

ცნობილია „ბამბის მეფის“ სახელით, რადგან მოღვაწეობს ბამბის ბიზნესში. პატრის ტალონი იყო მოქმედი პრეზიდენტის იაიი ბონის მხარდამჭერი. მან დააფინანსა მისი 2006 და 2011 წლის საპრეზიდენტო კამპანია. 2012 წელს ტალონმა მონაწილეობა მიიღო შეთქმულებაში, რომლის მიზანიც იყო პრეზიდენტის მკვლელობა. შეთქმულების გამოაშკარავების შემდეგ იგი საფრანგეთში გაიქცა. იგი შეიწყალეს 2014 წელს. 

2016 წლის საპრეზიდენტო არჩევნებში მიიღო ხმების 65 % და დაამარცხა მოქმედი პრემიერ-მინისტრი ლიონელ ზინსუ.

## იხილეთ აგრეთვე
* ბენინის პრეზიდენტი  

## სქოლიო
კატეგორია:ბენინის პრეზიდენტები
კატეგორია:დაბადებული 1958
კატეგორია:დაბადებული 1 მაისი
კატეგორია:ცოცხალი ადამიანები
გიორგი ჩხაიძე

**გიორგი ჩხაიძე** (დ. 20 აგვისტო, 1981, ქუთაისი) — საქართველოს მორაგბეთა ეროვნული ნაკრების მოთამაშე, პოზიციით მე-8 ნომერი.

## საკლუბო კარიერა
საკლუბო დონეზე მოღვაწეობს საფრანგეთში, სადაც დღემდე ექვსი გუნდი გამოიცვალა. ეს გუნდებია:

## სანაკრებო კარიერა
დღეისათვის გიორგი ჩხაიძეს საქართველოს ნაკრებში 86 კეპი აქვს მოხვეჭილი და 35 — ქულა მოპოვებული. 2002 წლის 3 თებერვალს, თბილისში საქართველო — ნიდერლანდების დაპირისპირებისას (სადაც საქართველომ 88 - 0 გაიმარჯვა) შედგა გიორგის დებიუტი, ის ამ დროს სულ რაღაც 19 წლის იყო. ჯამში ნაკრების მაისურით გატანილი აქვს 4 ლელო. 2003, 2007, 2011 და 2015 წლის მსოფლიო ჩემპიონატებზე გიორგი ჩხაიძე საქართველოს ღირსებას იცავდა.

## რესურსები ინტერნეტში
* გიორგი ჩხაიძე - სტატისტიკა  en.espn.co.uk 
## სქოლიო
კატეგორია:დაბადებული 1981
კატეგორია:ქართველი მორაგბეები
კატეგორია:ცოცხალი ადამიანები
ბელარუსის ქალაქების სია

ს მერია]]
]]
]]
]]
]]
]]
]]
]]
]]
]]
]]
]]
]]
თანამედროვე ბელარუსის რესპუბლიკის ადმინისტრაციული დაყოფა დამტკიცებულია 1938 წელს, ბელარუსის სსრ-ის უმაღლესი საბჭოს მიერ.

2010 წლის დასაწყისში 112 ერთეულს ჰქონდა ქალაქის სტატუსი. მათ შორის:

*12 ქალაქი სამხარეო დაქვემდებარებაშია

*99 ქალაქი რაიონულ დაქვემდებარებაშია

*მინსკი -ქვეყნის დედაქალაქი

## ქალაქების სია
## რესურსები ინტერნეტში
* Current Status of United Nations Romanization Systems for Geographical Names of Belarus
* Belarus Maps at World-Gazetteer

## სქოლიო
კატეგორია:ბელარუსის ქალაქები
კატეგორია:ქალაქების სია ქვეყნების მიხედვით
მუსა სისოკო

**მუსა სისოკო** ( დ. 16 აგვისტო, 1989) — მალელი წარმოშობის ფრანგი ფეხბურთელი, საფეხბურთო კლუბ „ტოტენჰემის“ წევრი. მონაწილეობა მიიღო მუნდიალი 2014-ზე.

## რესურსები ინტერნეტში 
* 
* 
* 
* 

კატეგორია:ფრანგი ფეხბურთელები
კატეგორია:დაბადებული 16 აგვისტო
კატეგორია:დაბადებული 1989
კატეგორია:ნიუკასლ იუნაიტედის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
სერბული სამზარეულო

მინი|პლესკავიცა.
**სერბული სამზარეულო** () — სერბეთის ტრადიციული სამზარეულოს ბევრი საერთო აქვს ბალკანეთის სხვა ქვეყნების სამზარეულოებთან, განსაკუთრებით ყოფილი იუგოსლავიის ქვეყნებთან. ეროვნულ კერძებად მიიჩნევა: პლესკავიცა (კოტლრტის ნაირსახეობა, რომელსაც მიირთმევენ პურთან და ყველთან ერთად), ჩევაპი (შემწვარი დაკეპილი ხორცი) და კარაგეორგიევი შნიცელი (ხორცის რულეტი). ეროვნული სასმელია - ბრენდი სლივოვიცა.

სხვა და სხვა იმპერიების გავლენით სერბული სამზარეულოში არის როგორც შუა აზიური ასევე ევროპული კულინარიის ელემენტები. მასზე ასევე დიდი გავლენა მოახდინა გლეხური ცხობის ტრადიციებმა. სერბული სამზარეულო გამოირჩევა ხორცის, ყველის და ფქვილის ნაწარმის ბალანსით. ბოლო პერიოდი სერბულმა დიასპორამ მათი სამზარეულოს პოპულარობა მთელი მსოფლიოს მასშტაბით გაზარდა.

სერბული ღვინოები: პროკუპაცი (წითელი ღვინო), რისლინგი (თეთრი ღვინო), სმედერევკა (თეთრი ღვინო), ტამიანიკა (წითელი ღვინო).

## რესურსები ინტერნეტში 
* Nigella.com  &ndash; რეცეპტები ინგლისურად.
* SerbiaTouristGuide.com  &ndash; სერბული სამზარეულოს რეცეპტები.

კატეგორია:სერბული სამზარეულო
სლოვაკეთის ეროვნული ბანკი

**სლოვაკეთის ეროვნული ბანკი** (, NBS) — სლოვაკეთის ცენტრალური ბანკი. არის ევროპის კავშირისა და ცენტრალური ბანკების ევროპული სისტემის წევრი. 2009 წლის 1 იანვრიდან, ის, ასევე, ევროსისტემის წევრიცაა.

სლოვაკეთის ეროვნულ ბანკს გააჩნია 9 რეგიონული ფილიალი და სლოვაკეთის ყველა ბანკის ზემდგომია.

## ისტორია
სლოვაკეთის ეროვნული ბანკი დამოუკიდებელი ინსტიტუტია, რომლის ძირითადი მიზანიც ფასების სტაბილურობის უზრუნველყოფაა. იგი შეიქმნა 1993 წლის 1 იანვარს ჩეხეთის ეროვნულ ბანკთან ერთად ჩეხოსლოვაკიის სახელმწიფო ბანკის გაყოფის შედეგად.

სლოვაკეთის მთავრობის მიერ აღიარებული, ბანკი წარმოადგენს სლოვაკეთს საერთაშორისო ფინანსურ ინსტიტუტებსა და მონეტარული პოლიტიკის განხორციელებასთან დაკავშირებულ საერთაშორისო ფულადი ბაზრის გარიგებებში.

სლოვაკეთის ეროვნული ბანკის უმაღლესი მმართველი ორგანოა საბანკო საბჭო, რომელიც ადგენს მონეტარულ პოლიტიკას, იყენებს შესაბამის ინსტრუმენტებსა და წესებს მონეტარული ზომისათვის. იგი შედგება მმართველისა და ორი ვიცე-მმართველისაგან, რომელთაც თანამდებობაზე ნიშნავს და ათავისუფლებს ქვეყნის პრეზიდენტი და კიდევ რვა წევრისაგან, რომელთაც თანამდებობაზე ნიშნავს და ათავისუფლებს სლოვაკეთის მთავრობა მმართველის წინადადების მიხედვით. აუცილებელი არაა, რომ საბჭოს სამ წევრს სამუშაო ურთიერობა აკავშირებდეს ეროვნულ ბანკთან. 

2010 წლის 1 იანვრიდან სლოვაკეთის ეროვნული ბანკის ხელმძღვანელია დოქტორი იოზეფ მაკუხი, რომელიც ამ თანამდებობაზე ქვეყნის პრეზიდენტმა დანიშნა.

## შენობა 
სლოვაკეთის ეროვნული ბანკის შენობა 2002 წლის 23 მაისს გაიხსნა ქვეყნის დედაქალაქ ბრატისლავაში.  111,6 მეტრის სიმაღლითა და 33 სართულით, იგი ერთ-ერთი უმაღლესი შენობაა ბრატისლავაში.

## რესურსები ინტერნეტში
*სლოვაკეთის ეროვნული ბანკის ოფიციალური საიტი 

კატეგორია:ცენტრალური ბანკები
დომაგოი ვიდა

**დომაგოი ვიდა** ( დ. 29 აპრილი, 1989, ოსიეკი) — ხორვატი ფეხბურთელი, თურქეთის საფეხბურთო კლუბ „ბეშიქთაშისა“ და ხორვატიის ეროვნული ნაკრების მცველი. მონაწილეობა მიიღო ევროპის 2012 წლის ჩემპიონატზე და 2014 წლის მსოფლიო თასზე. არის 2018 წლის მსოფლიო საფეხბურთო ჩემპიონატის ვერცხლის პრიზიორი, ხორვატიის ნაკრებთან ერთად.

## რესურსები ინტერნეტში 
*

კატეგორია:ხორვატი ფეხბურთელები
კატეგორია:დაბადებული 1989
კატეგორია:გერმანიის ბუნდესლიგის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 29 აპრილი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ბეშიქთაშის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
ფუიარა

250px|მინიატიურა
**ფუიარა** () — ტრადიციული სლოვაკური ხის ჩასაბერი ინსტრუმენტი, განივი ფლეიტა სამი  ღიობით.  

ფუიარა საკმაოდ დიდი ზომისაა (1,5 მ.). იგი შეიქმნა როგორც მწყემსების საკრავი და წარმოადგენს სოლო საკრავს.  შედის იუნესკოს არამატერიალური კულტურული მემკვიდრეობის ძეგლების სიაში.  

## იხილეთ აგრეთვე
* ფლუერი

## რესურსები ინტერნეტში 
* ვებგვერდი ფუიარის შესახებ
* ფუიარა

კატეგორია:სლოვაკეთის მუსიკა
კასპიის ოლქი

**კასპიის ოლქი** () — რუსეთის იმპერიის ადმინისტრაციულ-ტერიტორიული ერთეული 1841-1846 წლებში. ადმინისტრაციული ცენტრი — შემახა.

## ისტორია
შეიქმნა ნიკოლოზ I-ის ბრძანებით 1840 წლის 10 აპრილს, ხოლო ძალაში შევიდა 1841 წლის 1 იანვარს. 
1841 წელს რუსეთის იმპერიის შემადგენლობაში მყოფი ამიერკავკასიის მხარე შედგებოდა შემდეგი მიწებისაგან: 1) ქართლი; 2) იმერეთი, გურია, სამეგრელო, სვანეთი, აფხაზეთი; 3) სომხეთის ოქი; 4) ჯარ-ბელქანის ოლქი; 5) შირვანის პროვინცია; 6) ყარაბაღის პროვინცია; 7) შაქის პროვინცია; 8) ტალიშის სახანო; 9) ბაქოს პროვინცია; 10) დარუბანდის პროვინცია; 11) ყუბანის პროვინცია; 12) სამურის ოკრუგი; 13) ტარკის საშამხლო; სახანოები: ავარიის, კიურა-კაზი-კუმის, მეხთულინის და ლეზგინთა მიწებისაგან. აღნიშნული ტერიტორია დაიყო საქართველო-იმერეთის გუბერნიად და კასპიის ოლქად.

კასპიის ოლქი 1841 წელს დაიყო 7 მაზრად:
#შირვანის მაზრა (ადმ. ცენტრი — შემახა)
#ყარაბაღის მაზრა (ადმ. ცენტრი — შუშა)
#შაქის მაზრა (ადმ. ცენტრი — ნუხა)
#ტალიშის მაზრა (ადმ. ცენტრი — ლენქორანი)
#ბაქოს მაზრა (ადმ. ცენტრი — ბაქო)
#დარუბანდის მაზრა (ადმ. ცენტრი — დარუბანდი)
#ყუბის მაზრა (ადმ. ცენტრი — ყუბა)

კასპიის ოლქი გაუქმდა 1846 წლის 14 დეკემბერს.

## კომენტარები 
კატეგორია:კასპიის ოლქი
შოტლანდიის ნაციონალური პარტია

**შოტლანდიის ნაციონალური პარტია** (შნპ) ( ) — მემარცხენე-ცენტრისტული პოლიტიკური პარტია, რომელიც უდიდესი პარტიაა შოტლანდიის პარლამენტში. შნპ-ის მთავალი პოლიტიკური იდეოლოგია არის შოტლანდიის დამოუკიდებლობისთვის ბრძოლა.

thumb|შნპ-ს მინისტრთა კაბინეტის წევრები,2011 წლის მაისის თვე

## ისტორია 
პარტია ჩამოყალიბდა 1934 წელს, როგორც შოტლანდიის მემარცხენე-ცენტრისტული ნაციონალური პარტია. შნპ-მა პირველად მოიპოვა ბრიტანეთის პარლამენტში ადგილი 1945 წელს შუალედურ არჩევნებში გამარჯვებით. მეორედ საპარლამენტო მანდატისთვის ბრძოლაში გაიმარჯვა 1967 წელს. პარტიის გავლენა მნიშვნელოვნათ გაიზარდა 1970-იან წლებში, როდესაც შნპ-მ თითქმის შოტლანდიის მთლიანი ამომრჩევლების მესამედის ხმები მიიღო. 

## შედეგები დიდი ბრიტანეთის საპარლამენტო არჩევნებში (პროცენტულობა ასახულია მხოლოდ შოტლანდიის ჭრილში) 
## რესურსები ინტერნეტში 
* Независимость Шотландии: трюк или реальность?
* «Новая глава шотландской политики» 
* «Шотландская партия»
* «Судьба нового правительства Великобритании в руках шотландских националистов» 

კატეგორია:გაერთიანებული სამეფოს პოლიტიკური პარტიები
კატეგორია:1934 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
სლოვაკეთის გეოგრაფია

[მინი|სლოვაკეთის [ტოპოგრაფია|ტოპოგრაფიული რუკა]]
**სლოვაკეთი** — ცენტრალური ევროპის ქვეყანაა, რომელიც ჩრდილოეთ ნაწილში მთებითაა დაფარული, სამხრეთში კი დაბლობები ჭარბობს.
## ტერიტორია
### კოორდინატები
მინი|სლოვაკეთის მნიშვნელოვანი ქალაქები
სლოვაკეთი მდებარეობს ჩრდილოეთ ნახევარსფეროს 49°36'48" – 47°44'21"-ებსა და აღმოსავლეთ ნახევასფეროსს 16°50'56" – 22°33'53"-ებს შორის.
### უკიდურესი წერტილები
[მინი|[გერლახოვსკი-შტიტი]]
ქვეყნის უკიდურესი ჩრდილოეთი წერტილი მდებარეობს ბესკიდების ქედების ზოლში, მთა ბესკიდოკის მახლობლად. უკიდურესი სმხრეთი უნგრეთის საზღვართან, მდინარე დუნაიზე. უკიდურესი დასავლეთი მდინარე მორავაზე, ავსტრიის საზღვართან. ხოლო აღმოსავლეთი სლოვაკეთის, პოლონეთისა და უკრაინის შეხვედრის ადგილზე. 
ქვეყნის უმაღლესი ადგილია გერლახოვსკი-შტიტი (სიმაღლე 2 655 მეტრი) მაღალ ტატრებზე, უდაბლესი კი მდინარე ბორდოგის ნაპიზე, უნგრეთის საზღვრის მახლობლად. 
### ფართობი
ქვეყნის ფართობია 48,845 კმ². აქედან:

### საზღვრები
სლოვაკეთს ესაზღვრება შემდეგი ქვეყნები:

## საზოგადოებრივი გეოგრაფია
### ეკონომიკური გეოგრაფია
2006 წელს სლოვაკეთის მთლიანმა შიდა მპროდუქტმა (მშპ) 1.66 ტრილიონი სლოვაკური კორუნასი შეადგინა, რაც 50 მილიონ ევროსა და 71 მილიონი აშშ დოლარის ექვივალენტია. 
მშპ პროცენტულად ასე ნაწილდება:
*აგროკულტურა 3.6 %
*ინდუსტრია 31.6 %
*სერვისები 64.8 %

ქვეყნის დასავლეთი რეგიონი აღმოსავლეთზე მეტადაა განვითარებული. მშპ-ის ძირითადი ნაწილი ბრატისლავის მხარეზე მოდის.
### აგროკულტურა
სლოვაკეთის 29% კულტივირებულ მიწებს უკავია. ძირითადი კულტურებია ხორბალი, ქერი, სიმინდი, შაქრის ჭარხალი და კარტოფილი. მევენახეობა გავრცელებულია სამხრეთ რაიონებში, ძირითადად პატარა კარპატებზე, დუნაის დაბლობზე და ტოკაისტერიტორიაზე.
ცხოველებიდან მოშენებულია ღორი და ცხვარი.
### ინდუსტრია
სლოვაკეთმა, როგორც ინდუსტრიულმა ქვეყანამ განვითარება XIX საუკუნეში დაიწყო და XX საუკუნის მეორე ნახევარში ჩამოყალიბებლ ინდუსტრიულ ქვეყანათა შორის შედიოდა. კომუნისტურმა მთავრობამ აქცენტი მძიმე და სამხედრო ინდუსტრიაზე გაამახვილა. ხავერდოვანი რევოლუციის შემდეგ ჩეხეთის ინდუსტრია შესუსტდა.
### დემოგრაფია
2006 წლის მონაცემებით ქვეყანაში 5 391 000 ადამიანი ცხოვრობს. აქედან:

## რესურსები ინტერნეტში
*www.britannica.com

## სქოლიო
კატეგორია:სლოვაკეთის გეოგრაფია
სერბთა რესპუბლიკის არქივები

მინი|არქივების სათაო ოფისი.
**სერბთა რესპუბლიკის არქივები** () — სერბთა რესპუბლიკის განათლებისა და კულტურის სამინისტროს ადმინისტრაციული ერთეული. არქივების სათაო ოფისი მდებარეობს ბანია-ლუკაში და აქვს რეგიონული ოფისები შემდეგ ქალაქებში: დობოი, ზვორნიკი, ფოჩა, სოკოლაცი და ტრებინიე. მისი მიზანია სერბეთის რესპუბლიკის ტერიტორიაზე საარქივო მასალები მოაგროვოს, დაახარისხოს და შეინახოს. არქივები ასევე ჩართულია კვლევით პროექტებში, გამოფენებში და წიგნების ბეჭდვაში, ძირითადად საარქივო მეცნიერების, ისტორიის და კანონმდებლობის მიმართულებით. არქივები ფლობს 794 ფონდს და 35 კოლექციას, რომლებიც მოიცავს XVII საუკუნიდან დღევანდელობამდე პერიოდს.

## რესურსები ინტერნეტში 
*სერბთა რესპუბლიკის არქივების ფონდების და კოლექციების სიები:
**in Banja Luka 
**in Doboj 
**in Foča 
**in Trebinje 
**in Zvornik 

კატეგორია:სერბთა რესპუბლიკის კულტურა
კოპაონიკი

**კოპაონიკი** (, ) — ერთ-ერთი უდიდესი ქედი სერბეთში. მდებარეობს ქვეყნის ცენტრალურ ნაწილში. მისი უმაღლესი მწვერვალია პანჩიჩის პიკი, რომელიც ზღვის დონიდან 2017 მეტრ სიმაღლეზე მდებარეობს.

კოპაონიკი სერბეთის უმთავრესი სამთო-სათხილამურო კურორტია, 25 საბაგირო გზით რომელთაც საათში 32 000 მოთხილამურის გადაყვანა შეუძლიათ. 1981 წელს კოპაონიკის პლატოს ცენტრალურ ნაწილში, 118.1 კმ² ტერიტორიაზე ეროვნული პარკი შეიქმნა.

## ისტორია
კოპაონიკს მდიდარი ისტორიული მემკვიდრეობა გააჩნია. შუა საუკუნეებში ეს ტერიტორია სამთო მრეწველობის მნიშვნელოვანი ცენტრი იყო, რომლის მაღაროებში საქსები მუშაობდნენ. ამ პერიოდში ინტენსიური ვაჭრობა მიმდინარეობდა რაგუზასთან (დუბროვნიკი).

გარდა ისეთი ძველი ეკლესია-მონასტრებისა როგორებიცაა, ჯურჯევი-სტუპოვი, სტუდენიცის მონასტერი, სოპოჩანის მონასტერი და გრადაცის მონასტერი, აქ აგრეთვე არის სერბული დინასტიების მიერ აგებული რამდენიმე ადრეული და შუა საუკუნეების ციხესიმაგრე. უახლოესი შუა საუკუნეების სერბული ციხესიმაგრეა მაგლიჩი.

## ფლორა და ფაუნა
კოპაონიკის ფლორა ხასიათდება დიდი ოდენობის ავტოქთონური მცენარეთა სახეობებით (ბალკანური წიფელი, სოჭი, ნაძვი, ურთხელი, რამდენიმე სახეობის ნეკერჩხალი, ფიჭვი და მუხა). ცხოველთა სამყაროც ასევე მრავალფეროვანია, მაგრამ მათი კონცენტრაცია საცხოვრებელი გარემოს მიხედვით იცვლება.

## ეროვნული პარკი
კოპაონიკის ეროვნული პარკი 1981 წელს შეიქმნა. პარკის ტერიტორიის უმეტეს ნაწილს ფართოფოთლოვანი და ადგილობრივი წიწვოვანი ტყეები წარმოადგენს. კაპაონიკში მრავალი სახეობის ფრინველი ბინადრობს, მათ შორის კაკაბი, წყრომი, ღაჟო და ტყის ტოროლა. პარკისთვის მნიშვნელოვან პრობლემას წარმოადგენს ტყის ჩეხვის შედეგად გამოწვეული ნიადაგის ეროზია. 

ეროვნული პარკი შედარებით მოსწორებულ ტერიტორიაზე მდებარეობს, ზღვის დონიდან დაახლოებით 1700 მეტრ სიმაღლეზე. ამ ცენტრალურ კოპაონიკის პლატოს სუვო-რუდიშტეს ეძახიან. ის გარშემო შემოსაზღვრულია მწვერვალებით. ამ პლატოს ჩრდილოეთით და ჩრდილო-დასავლეთით გადაჭიმულია ბანისკი-კაპაონიკი, სადაც მდებარეობს კურორტი იოშანიჩკა-ბანია, რომელიც განთქმულია თავისი თერმული წყაროებით, რომელთა ტემპერატურაც 88°C აღწევს. უშუალოდ სუვო-რუდიშტეს პლატოს ქვემოთ იწყება მდინარე სამოკოვსკის მიმზიდველი და ულამაზესი ხეობა, რომელიც გამორჩეულია ჩანჩქერებითა და კანიონებით. კოპაონიკში წლის განმავლობაში 200 დღე მზიანია, ხოლო 160 თოვლიანი.

## რესურსები ინტერნეტში
*23px **კოპაონიკი, სერბეთი** 
:ბრიტანული სარეკლამო რგოლი კოპაონიკის შესახებ.
*კოპაონიკის ეროვნული პარკი
*ბრიტანული სარეკლამო საიტი კოპაონიკის შესახებ
*სამთო-სათხილამურო კურორტი კოპაონიკი - სიახლეები, ფოტოები, სათხილამურო ინფორმაცია, ვებ-კამერები, ამინდი, საცხოვრებელი, ფორუმი, შთაბეჭდილებები
*2800 სურათი კოპაონიკიდან
*BirdLife-ის ინფორმაცია კოპაონიკის შესახებ 

## სქოლიო
კატეგორია:სერბეთის ქედები
ჯანერ ერქინი

**ჯანერ ერქინი** (; დ. 4 ოქტომბერი, 1988, ბალიქესირი) — თურქი ფეხბურთელი, „საქარიასპორის“ მარცხენა მცველი.

## რესურსები ინტერნეტში
*Profile at TFF.org
*
*
* 
* 

კატეგორია:დაბადებული 1988
კატეგორია:თურქი ფეხბურთელები
კატეგორია:დაბადებული 4 ოქტომბერი
კატეგორია:ცოცხალი ადამიანები
ნოვიალი

**ნოვიალი** (Nov-ახალი, I.A.L-international auxiliary language) — ხელოვნური ენა, რომელიც შექმნილია დანიელი ლინგვისტის ოტო ესპერსენის მიერ 1928 წელს. იდეის თანახმად, უნდა ყოფილიყო საერთაშორისო დამხმარე ენა ეროვნებათაშორის საკომუნიკაციოდ. სიტყვების დიდი ნაწილი წარმოებულია რომანული და გერმანიკული ენებიდან, გრამატიკა დაფუძნებულია ინგლისური ენაზე. 1930 წელს იქნა შემოთავაზებული ნოვიალის ლექსიკონი (Novial Lexike). ოტო ესპერსენი ფლობდა იდო ენას, რომელიც თავის მხრივ, წარმოადგენდა ესპერანტოს რეფორმირების ერთ-ერთ ფორმას. ნოვიალშიც თვალშისაცემია იდოსა და ესპერანტოს გავლენა.

არსებობს ვიკიპედია ნოვიალზე.

**ანბანი**

ნოვიალი იყენებს ლათინურ ანბანს.

**მსგავსება/კავშირი სხვა ენებთან**

მას შემდეგ რაც ლუდვიგ ლაზარ ზამენჰოფმა წარმოადგინა ხელოვნური ენა ესპერანტო (1887). ენამ ჰპოვა დიდი პოპულარობა და შეიძინა ბევრი მიმდევარი, მისი იდეა იყო საერთაშორისო ნეიტრალური ენის შექმნა, რომელიც არ იქნებოდა ერც ერთი ერის კუთვნილება და იქნებოდა მარტივი სასწავლი. ზოგიერთის აზრით ესპერანტოს ჰქონდა ნაკლოვანებები, ენის სწავლის სირთულესთან დაკავშირებით, რომ შესაძლებელი იყოს შესწავლის უფრო გაიოლება, მოქნა, ბუნებრივ ენასთან მეტად მიახლოვება. ძირითადად მსგავსმა აზრებმა მისცეს ბიძგი ესპერანტოს რეფორმირების დაწყებას (ასეთ ენებს უწოდებენ ესპერანტიდოებს. იდო ესპერანტოზე ნიშნავს შვილს), მართლაც წარმოდგენილ იქნა რეფორმირებული ესპერანტოს სხვადასხვა ფორმა (იდო, მუნდოლინცო (პირველი რეფორმირებული ესპერანტო), უნივერსალი, ესპერანტო, Arcaicam Esperantom) შემდგომშიც, ვერცერთმა მათგანმა ვერ მიაღწია ისეთ წარმატებას, როგორიც წილად ხვდა ესპერანტოს.

ნოვიალი არ წარმოადგენს ესპერანტიდოს, თუმცა მასში გამოყენებულია იდოს ელემენტები. ოტო ესპენსერი იყო იმ ჯგუფში (ფრანგ : Délégation pour l'Adoption d'une Langue Auxiliaire Internationale), რომელმაც შექმნა იდო 1907 წელს.

ქვემოთ, ნიმუშად წარმოდეგენილია მამაო ჩვენო ოთხ (ნოვიალზე, ესპერანტოზე, იდოზე და ლათინურზე) ენაზე.

## რესურსები ინტერნეტში 
* **(mul)** Esperantomondo  - Esperanto portalo kaj koresponda servo
* Борис Колкер. Учебник языка эсперанто. Основной курс
* http://www.blahedo.org/novial/nl.html
* http://www.omniglot.com/writing/novial.htm
* http://www.feedbooks.com/userbook/14934 

კატეგორია:ხელოვნური ენები
კატეგორია:საერთაშორისო ენები
კატეგორია:ენები
სერბული კულტურა

მინი|*თეთრი ანგელოზი*.
**სერბული კულტურა** — მოიცავს სერბეთის და ეთნიკური სერბების კულტურას.

სერბული კულტურა იწყება ბალკანეთში სამხრეთ სლავების დასახლებიდან. ადრეული სერბები შესაძლოა განიცდიდნენ პალეო-ბალკანური ხალხების გავლენას. შემდგომში სერბულ კულტურაზე ბიზანტიის იმპერიას ჰქონდა უდიდესი გავლენა. სერბეთში ქრისტიანობა გაავრცელეს ბერძენმა მისიონერებმა და მათვე შეიტანეს კირილიცა. სერბეთის მართლმადიდებელმა ეკლესიამ კონსტანტინოპოლისგან ავტოკეფალია 1219 წელს მიიღო. ოსმალეთის იმპერიამ სერბეთი 1459 წელს დაიპყრო და ოთხი საუკუნე მართავდა. 1718 წლიდან სერბულ კულტურას ჰაბსბურგების მმართველობის ქვეშ განსაკუთრებული აღმავლობის პერიოდი ჰქონდა.

## იხილეთ აგრეთვე 
*სერბეთის ტურიზმი

## ლიტერატურა 
* 
* Sveta Lukić, *Contemporary Yugoslav Literature: A Sociopolitical Approach*, Urbana: University of Illinois Press, 1972, ISBN 0-252-00213-X

კატეგორია:სერბული კულტურა
Deus vult

**Deus vult** (ლათინურიდან ითარგმნება როგორც „ასე სურს ღმერთს“) — საომარი შეძახილი, რომელიც პირველად გაჟღერდა პირველი ჯვაროსნული ლაშქრობის დაწყების გამოცხადებისას, კლერმონის საეკლესიო კრებაზე, 1095 წელს. კრება მოწვეული იყო აღმოსავლეთის ქრისტიანთა მიერ რომის პაპ ურბან მეორისადმი მუსლიმთა წინააღმდეგ დახმარების თხოვნით მიმართვის შემდეგ. ფრაზის სხვადასხვა ვარიაციები არსებობს, მაგ,: Deus vult (კლასიკური ლათინური), Dieu le veut (ფრანგულად), Deus lo vult და სხვა. ფრაზა Deus lo vult ასევე წარმოადგენდა წმინდა აკლდამის ორდენისა და კათოლიკური სამხედრო ორდენის დევიზსაც.

## რესურსები ინტერნეტში 
*ახალი საერთაშორისო ენციკლოპედია, , 1905 წელი.

## სქოლიო
კატეგორია:ლათინური ტერმინები და ფრაზები
უნგრეთის ქრისტიან-დემოკრატიული სახალხო პარტია

**უნგრეთის ქრისტიან-დემოკრატიული სახალხო პარტია** ( — KDNP) —  ქრისტიან-დემოკრატიული იდეოლოგიის პარტია უნგრეთში. მმართველი პარტიის „ფიდესის“ კოალიციური პარტნიორი. 

პარტია პირველად დაარსდა 1943 წელს. 1945 წლიდან ეწოდებოდა დემოკრატიული სახალხო პარტია და იდგა მმართველი პარტიის ოპოზიციაში. 1949 წელს პარტიის ლიდერი იშტვან ბარანკოვიჩი გაიქცა ავსტრიაში, წევრთა უმრავლესობა რეპრესიებს შესწირა, ხოლო თავად პარტია დაიშალა.

1989 წელს პარტია აღსდგა, როგორც ძველი პარტიის სამართალმემკვიდრე. 1990 წლის პირველივე მრავალპარტიულ არჩევნებში მიიღო 21 მანდატი უნგრეთის პარლამენტში. 1994 წელს მიიღო ხმების 7,03 % ანუ 22 მანდატი პარლამენტში. 1998 და 2002 წლებში პარტიამ ვერ შეძლო გადაელახა საარჩევნო 5 %-იანი ბარიერი. ამ პერიოდში პარტია დაუახლოვდა მსხვილ პოლიტიკურ ერთეულს „ფიდესს“. 2006 წელს ეს პარტიები კოალიციაში არიან და იღებენ ხმების 42,03 %-ს და 164 მანდატს, საიდანაც 23 ქრისტიან-დემოკრატიული სახალხო პარტიას ეკუთვნოდა. 

2009 წლის ევროპარლამენტის არჩევნებში კოლაიცია კვლავ ერთადაა და მიიღებს ხმების 56,4 %-ს და 22-დან 14 მანდატს. 

ამჟამად პარტიის ლიდერია ჟოლტ შემენი, რომელსაც ვიქტორ ორბანის მთავრობაში ეკავა ვიცე-პრემიერის თანამდებობა.

## რესურსები ინტერნეტში
* პარტიის ოფიციალური საიტი

კატეგორია:უნგრეთის პოლიტიკური პარტიები
კატეგორია:1943 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
Kia Motors Slovakia

[200px|thumb|[Kia cee'd]]
[200px|thumb|[Kia Sportage]]
[200px|thumb|[Hyundai ix35]]
**Kia Motors Slovakia** — კორეული საავტომობილო კომპანია Kia Motors-ის ქარხანა, რომელიც მდებარეობს სლოვაკეთის ქალაქ ჟილინაში. ქარხნის მშენებლობა 2004 წლის ოქტომბერში დაიწყო და 2005 წლის დეკემბერში დასრულდა. 2006 წლის ივნისში ქარხანამ საცდელ რეჟიმში დაიწყო ფუნქციონირება. პირველი ავტომობილის აწყობა 2006 წლის 7 დეკემბერს დასრულდა.

საწარმო ამჟამად შემდეგი მოდელის ავტომობილებს უშვებს:
* Kia cee’d (ხუთკარიანი) 2006 წლის დეკემბრიდან
* Kia Sportage 2007 წლის ივნისიდან
* Kia cee’d_sw (უნივერსალი) 2007 წლის ივლისიდან
* Kia pro_cee’d (სამკარიანი) 2007 წლის ოქტომბრიდან
* Hyundai ix35 (ხუთკარიანი უნივერსალი) 2010 წლის იანვრიდან

ქარხნის საწარმოო სიმძლავრე წელიწადში 300 000 ავტომობილს უდრის. 2008 წელს Kia Motors Slovakia-მ 201 507 ავტომობილი გამოუშვა, რაც 2007 წლის მაჩვენებელზე 38%-ით მეტი იყო. 2006-2008 წლებში ქარხანამ სულ 360 623 ავტომობილი გამოუშვა. Kia Motors Slovakia ძრავების ერთადერთი მწარმოებელია სლოვაკეთში. ქარხანაში ოთხი ტიპის ძრავები იწარმოება: ბენზინის ძრავა (1,4 ლ და 1,6 ლ) და დიზელის ძრავა (1,6 ლ და 2,0 ლ). 2008 წელს ძრავების წარმოების მაჩვენებელმა 176 126 ერთეული შეადგინა, რაც 2007 წლის მაჩვენებელზე 54%-ით მეტი იყო. 2008 წლის მდგომარეობით საწარმოში დასაქმებული იყო 2 700 ადამიანი. Kia Motors Slovakia-ს შემოსავალმა 2008 წელს 1 504,6 მილიონი სლოვაკური კრონა შეადგინა, რაც წინა წლის მაჩვენებელზე 69%-ით მეტი იყო.

2009 წლის ბოლოსათვის ქარხანამ მე-500 000 ავტომობილი გამოუშვა. ეს ავტომობილი Kia cee’d_sw აღმოჩნდა, რომელიც თეთრი ფერისაა და აღჭურვილია დიზელის ძრავითა და მექანიკური სიჩქარეთა გადაცემის კოლოფით. ის ქალაქ მარტინში მდებარე ტრანსპლანტოლოგიის ცენტრს გადაეცა. 2010 წლის 15 იანვარს დაიწყო ავტომანქანა Hyundai ix35-ის წარმოება, რომელიც Kia Motors Slovakia-ს მიერ წარმოებული მესამე მოდელი გახდა.

2009 წელს Kia Motors Slovakia-მ 150 000-ზე მეტი ავტომობილი გამოუშვა. ქარხნის პროდუქციის 38%-ზე მეტს Kia cee’d-ის ხუთკარიანი ვერსია წარმოადგენს. 2009 წელს საწარმოში გამოშვებული ავტომობილების 21% რუსეთში გავიდა ექსპორტზე. 2009 წელს Kia Motors Slovakia-მ 243 000-ზე მეტი ძრავა გამოუშვა, რაც 2008 წლის მაჩვენებელზე 37%-ით მეტი იყო. წარმოებული ძრავების რაოდენობის ზრდა ასევე განაპირობა სამ სმენაში მუშაობის რეჟიმმა, რომელიც პროდუქციის ნოშოვიცეში მდებარე ჩეხური ქარხნის Hyundai Motor Manufacturing Czech-ისთვის მიწოდებით იყო გამოწვეული. ადრე წარმოებული ძრავების გარდა დაიწყო ახალი 1,4 ლიტრიანი დიზელის ძრავების წარმოებაც.

## იხილეთ აგრეთვე 
* Kia Motors

## რესურსები ინეტრნეტში 
* Kia Motors-ის ოფიციალური საიტი  
* Kia Motors Slovakia-ს საიტი

## სქოლიო
კატეგორია:სლოვაკეთის საწარმოები
კატეგორია:სლოვაკეთის კომპანიები
კარლენ ასიეშვილი

**კარლენ ასიეშვილი** (დ. 21 აპრილი, 1987, ჩოხატაური, საქართველო) — საქართველოს მორაგბეთა ეროვნული ნაკრების მოთამაშე. 2013 წლიდან თამაშობს საფრანგეთის სარაგბო კლუბ „ბრივში“, ტოპ 14-ში.

## სქოლიო
კატეგორია:დაბადებული 1987
კატეგორია:ქართველი მორაგბეები
კატეგორია:ცოცხალი ადამიანები
პოლიტიკა შეიძლება იყოს სხვა

**პოლიტიკა შეიძლება იყოს სხვა** () — პოლიტიკური პარტია უნგრეთში, დაარსდა 2009 წლის 26 თებერვალს რამდენიმე არასამთავრობო ორგანიზაციის ბაზაზე. პარტიიის ძირითადი იდეოლოგიაა მდგრადი განვითარება. პარტია მხარს უჭერს სამოქალაქო საზოგადოების განვითარებას, გარემოს დაცვასა და კორუფციასთან ბრძოლას. 

პარტიის მმართველი ორგანო კოლექტიურია და შედგება 13 ადამიანისაგან. 

2009 წელს ევროპის პარლამენტის არჩევნებში მიიღი  2,61% და დარჩა მანდტების გარეშე. 2014 ელს კი 5,06 % და ევროპარლამენტში გაიყვანა 1 დეპუტატი. 

2010 წლის უნგრეთის პარლამენტის არჩევნებში კი მიიღო 16 მანდატი 386-დან, ხოლო 2014 წელს 5 მანდატი 199-დან.

პარტია ევროპის მწვანეთა პარტიაში დამკვირვებლის სტატუსითაა წარმოდგენილი.

## რესურსები ინტერნეტში
* პარტიის ოფიციალური ვებგვერდი

კატეგორია:უნგრეთის პოლიტიკური პარტიები
კატეგორია:2009 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით